ส่วนที่ 1

ข้อมูลสรุป (Executive summary)

บริษัท ทิปโก้ฟูดส์ (ประเทศไทย) จำกัด (มหาชน) (เดิมชื่อ บริษัท สับปะรดไทย จำกัด
(มหาชน)) เป็นผู้ผลิตและส่งออกสับปะรดกระป๋อง น้ำสับปะรดเข้มข้น และผลไม้รวม
บริษัทได้รับการรับรองมาตรฐาน ISO 9002
เป็นแห่งแรกของโลกในด้านการผลิตสับปะรดซึ่งได้ปรับปรุงเป็น ISO 9001 Version 2000
เมื่อวันที่ 19 พฤศจิกายน 2546 และยังผ่านการรับรองระบบ HACCP (HAZARD ANALYTICAL
CRITICAL CONTROL POINT) จากบริษัท SGS(Thailand) จำกัด นอกจากนี้ยังได้รับ SGF
TRMAV (Sure–Global– Fair)
การไดัรับการรับรองมาตรฐานเป็นหลักประกันต่อคุณภาพสินค้าของบริษัทว่าเป็นสินค้าที่มีคุณภาพมาตรฐานสากล
ในเดือนธันวาคม 2549 บริษัทฯได้ผ่านการรับรองระบบ ISO 22000 ซึ่งเป็นระบบเกี่ยวกับ Food
Safety Management
โดยเป็นโรงงานผลิตสับปะรดกระป๋องรายแรกในประเทศไทยที่ได้รับการรับรอง
และยังเป็นบริษัทแรกในโลกที่ได้รับการตรวจประเมินแบบ Integrate ระหว่างระบบ ISO
9001:2000, GMP, HACCP และ ISO 22000 พร้อมกันในครั้งเดียว และในวันที่ 5 กรกฎาคม
2550 ทิปโก้ได้ประกาศอีกก้าวหนึ่งของความสำเร็จ ด้วยการได้รับการรับรอง “Single Food
Audit Pack” โดยเป็นบริษัทอาหารแห่งแรกในประเทศไทย
ที่ผ่านการตรวจสอบในทุกระบบพร้อมกันในครั้งเดียว ได้แก่ระบบ ISO 9001, ISO 22000,
HACCP, GMP และ IFS ในปี 2551 บริษัทฯ ได้รับมาตรฐาน FAI ซึ่งเป็นโปรแกรมการตรวจสอบ
Food Safety and Food Security โดยสถาบัน FAI (Food Audit International)
โดยที่บริษัทได้รับ rating "Excellent" นอกจากนี้ยังได้รับ Organic aloe vera
certified จาก กรมวิชาการเกษตร และ Organic Agriculture Certification
Thailand สำหรับการปลูกว่านหางจรเข้อีกด้วย

จากการที่รักษาระดับคุณภาพและมาตรฐานการผลิตตลอดมา
ทำให้บริษัทสามารถรักษาความสัมพันธ์กับลูกค้ารายใหญ่พร้อมทั้งมีการซื้อขายอย่างต่อเนื่องตลอดช่วง
30 ปีที่ผ่านมา จนเป็นที่กล่าวขานว่า TIPCO ผลิตแต่สินค้าที่มีคุณภาพและมีราคาที่เหมาะสม
(Competitive Price) ในปี 2536 ได้ขยายการลงทุนไปในธุรกิจต่อเนื่อง โดยได้ลงทุนใน
บริษัท ทิปโก้ เอฟแอนด์บี จำกัด (เดิมชื่อบริษัท ทิปโก้ฟูดส์ จำกัด)
ซึ่งเป็นผู้ผลิตและจำหน่ายเครื่องดื่มพร้อมดื่มในตลาดในประเทศเป็นส่วนใหญ่
ซึ่งรู้จักกันดีในนามของน้ำ TIPCO ปัจจุบันมีส่วนแบ่งการตลาดเป็นอันดับ1 สำหรับน้ำผลไม้ 100%
ตลาดน้ำผลไม้คุณภาพสูงในปี 2544บริษัทฯเริ่มขยายกลุ่มผลิตภัณฑ์จากตลาด Premium
ไปยังตลาดน้ำผลไม้คุณภาพปานกลาง (Regular Market) โดยการออกน้ำผลไม้พร้อมดื่ม 40 %
TIPCO COOL และด้วยระยะเวลาเพียง 1 ปี บริษัทฯสามารถมีส่วนแบ่งการตลาดถึง 33 %
นอกจากนี้ในไตรมาส 4 ปี 2545 บริษัทฯยังได้นำผลิตภัณฑ์ใหม่ออกสู่ตลาดอีก 3 ชนิด ได้แก่
น้ำผลไม้พรีเมี่ยม 100 % พาสเจอร์ไรส์ (ตรา ทิปโก้ สควีซ) น้ำผลไม้ 100 % สำหรับเด็ก
(ตราทิปโก้ จูเนียร์) และชาพร้อมดื่ม (ตรา ทิปโก้ กรีน ที) ในปี 2547
บริษัทฯยังได้นำผลิตภัณฑ์ใหม่ออกสู่ตลาดอีก 1 ชนิด เครื่องดื่มธัญญาหาร (ตรา Nature Up)
ซึ่งเป็นส่วนผสมของข้าวโพด ข้าวกล้องและนมถั่วเหลือง และในปัจจุบัน Nature Up
ครองส่วนแบ่งตลาดเป็นอันดับหนึ่ง และในปี 2549 นอกจากการขยายสายผลิตภัณฑ์เดิม
โดยการออกผลิตภัณฑ์เครื่องดื่มธัญญาหารที่มีส่วนผสมของถั่วเหลือง,ข้าวกล้อง และข้าวโพด
ตราทิปโก้ เนเจอร์ อัพ 2 รสชาติใหม่ คือ รส Mixed Fruit with Fish Oil และ Rice
Milk plus Job’s Tear and Hazelnut และน้ำพรุนผสมน้ำองุ่น 100%, น้ำมะเขือเทศ 100%
ที่เพิ่มไลโคปิน และไม่เติมเกลือ, น้ำส้มโชกุน 100%, น้ำส้มสายน้ำผึ้ง 100%, น้ำเชอร์รี่ เบอร์รี่
และน้ำมะม่วง ตราทิปโก้สควีซ แล้ว ยังออกผลิตภัณฑ์ใหม่เข้าสู่ตลาดน้ำผลไม้ 25%
ในกล่องสามเหลี่ยม ตราจูปิเตอร์ มี 3 รสชาติ คือ น้ำส้ม น้ำสตรอเบอร์รี่ และ น้ำองุ่นแดง
ในราคา 5 บาท และน้ำแร่เย็นธรรมชาติแท้ตราออราอีกด้วย และในปี 2550
บริษัทได้พัฒนาผลิตภัณฑ์เครื่องดื่มน้ำผลไม้และน้ำผักหลากหลายชนิดออกสู่ตลาดเช่นเดียวกัน
โดยในกลุ่มของน้ำผลไม้และน้ำผัก 100% อาทิเช่น น้ำทับทิม น้ำแครนเบอร์รี่
น้ำว่านหางจรเข้ผสมน้ำองุ่นขาว และน้ำผักโขมผสมวีกาส ในส่วนของน้ำผลไม้พาสเจอร์ไรซ์ 100%
ได้แก่ น้ำองุ่นคอร์นคอร์ด น้ำแอปเปิ้ลฟูจิ น้ำส้มสายน้ำผึ้ง และน้ำกีวีสีทอง
นอกจากนี้บริษัทยังพัฒนาเครื่องดื่มใหม่ คือ เครื่องดื่มแอปเปิ้ลไซเดอร์ รสทับทิม และ รสฮันนี่เลมอน
ในส่วนของน้ำผลไม้ 40% ที่เจาะกลุ่มวัยรุ่น ได้ปรับโฉมผลิตภัณฑ์ ทิปโก้คูล
ให้มีความทันสมัยและเหมาะกับวัยรุ่นมากขึ้น ทั้งด้วยการออกแบบบรรจุภัณฑ์
รวมถึงปรับปรุงรสชาติใหม่ออกสู่ตลาด ในรูปแบบของ ทิปโก้คูลฟิต น้ำผลไม้ 40%
ที่มีส่วนผสมของแอลคาร์นิทีน ช่วยในการเผาผลาญไขมันให้เกิดพลังงาน

สำหรับกลุ่มผู้บริโภคเด็ก ทิปโก้ยังได้พัฒนาน้ำผลไม้แท้ 100% ตราทิปโก้ซุปเปอร์คิดให้มีส่วนผสมของ
DHA เพื่อช่วยในพัฒนาการทางด้านสมองสำหรับเด็ก มีให้เลือกถึง 3 รสชาติ คือ น้ำส้มโชกุน
น้ำแอปเปิ้ล และน้ำองุ่น

ในปี 2551 บริษัทฯได้ขยายผลิตภัณฑ์ในสายผลิตภัณฑ์เดิม ได้แก่

ในกลุ่มผลิตภัณฑ์ น้ำผลไม้ 100% ผลิตภัณฑ์ใหม่ที่ออกสู่ตลาดได้แก่ น้ำเชอรี่เบอรี่ ขนาดบรรจุภัณฑ์
200 มิลลิลิตร และ 1 ลิตร น้ำมังคุดผสมน้ำผลไม้รวม ขนาดบรรจุภัณฑ์ 200 มิลลิลิตร และ 1 ลิตร
น้ำทับทิม 30% ผสมน้ำแอปเปิ้ลไซเดอร์ ขนาดบรรจุภัณฑ์ 1 ลิตร

ในกลุ่มผลิตภัณฑ์ น้ำผลไม้ 100% พาสเจอร์ไรส์ ตราทิปโก้สควีซ ผลิตภัณฑ์ใหม่ที่ออกสู่ตลาดได้แก่
น้ำทับทิมผสมน้ำผลไม้รวมขนาดบรรจุภัณฑ์ 300 มิลลิลิตร และ 1 ลิตร
น้ำสตรอเบอร์รี่ขนาดบรรจุภัณฑ์ 300 มิลลิลิตร และ 1 ลิตร และน้ำมะนาวผสมเนื้อมะนาว
ขนาดบรรจุภัณฑ์ 1 ลิตร

ในกลุ่มผลิตภัณฑ์ น้ำผลไม้ 30 % ในขวด PET 300 มิลลิลิตร ภายใต้ตราสินค้าซูเปอร์สตาร์
ซึ่งมีส่วนผสมของคอลลเจน ใยอาหารและโฟเลต มี 2 รสชาติ ได้แก่
น้ำอะเซโรลาเชอร์รี่ผสมน้ำผลไม้รวม และน้ำทับทิมผสมองุ่นแดง

ในกลุ่มผลิตภัณฑ์เครื่องดื่มธัญญาหาร (ตรา Nature Up) ขนาดบรรจุภัณฑ์ 180 มิลลิลิตร
ผลิตภัณฑ์ใหม่ที่ออกสู่ตลาดได้แก่ เครื่องดื่มข้าวโอ๊ดผสมมอลต์สกัด สูตรไม่เติมน้ำตาล
เครื่องดื่มข้าวโอ๊ดผสมงาดำ และเครื่องดื่มข้าวโอ๊ดผสมมอลต์สกัด

ในกลุ่มน้ำแร่ธรรมชาติ 100% ในบรรจุภัณฑ์ขนาด 0.6 และ 1.5 ลิตร ภายใต้ตราสินค้าอควอเร่

และในกลุ่ม Functional Drink ขนาดบรรจุภัณฑ์ 300 มิลลิลิตร ภายใต้ตราสินค้าดาการะ
ซึ่งช่วยขจัดแคลอรี่ น้ำตาลและเกลือ และช่วยเสริมแคลเซียม
ใยอาหารและแมกนีเซียมซึ่งจำเป็นต่อร่างกาย ผลิตภัณฑ์ดังกล่าวพัฒนาโดยบริษัท ซันโทรี จำกัด
ซึ่งเป็นผู้ร่วมทุนในบริษัท ทิปโก้ เอฟแอนด์ บี จำกัด

กล่าวได้ว่าบริษัทฯมีการพัฒนาสินค้าทั้งที่เป็นผลิตภัณฑ์ใหม่และขยายสายผลิตภัณฑ์เดิมอย่างต่อเนื่องเพื่อตอบสนองความต้องการของผู้บริโภค
สินค้าของบริษัทฯได้ผ่านการทดสอบตลาดหลายครั้งจนแน่ใจว่าเป็นที่ต้องการของผู้บริโภคที่แท้จริง
ทำให้ยอดขายของสินค้าใหม่มีแนวโน้มของการเติบโตที่ดีหลังจากได้ออกสู่ตลาดเป็นที่เรียบร้อยแล้ว

นอกจากนี้ บริษัทฯยังมีระบบการบริหารความเสี่ยงที่มีประสิทธิภาพ
มีการดำเนินการป้องกันความเสี่ยงและขจัดอุปสรรคในการดำเนินธุรกิจอย่างเป็นขั้นตอน
ทำให้บริษัทฯสามารถรักษาระดับการทำกำไรที่เหมาะสมได้

บริษัทมีเป้าหมายในการดำเนินธุรกิจ ผลิตผลิตภัณฑ์ที่มีคุณภาพออกสู่ตลาด
โดยเลือกใช้วัตถุดิบที่มีคุณภาพ ควบคุมการผลิตให้มีประสิทธิภาพ พร้อมทั้งขายในราคาที่เหมาะสม
เพื่อตอบสนองความต้องการสูงสุดของผู้บริโภค

ความสำเร็จของบริษัท เกิดขึ้นจากความตั้งใจของพนักงานและทีมบริหารที่จะนำสิ่งที่ดีที่สุด
เสนอให้กับลูกค้า ความพึงพอใจของลูกค้าคือความภาคภูมิใจของเรา
นอกจากนี้เรายังพัฒนาไม่หยุดยั้งในการสร้างสินค้าที่มีคุณภาพออกสู่ตลาด เรามีทีมงานที่มีประสิทธิภาพ
และยังมีโปรแกรมการพัฒนาบุคลากรอย่างต่อเนื่อง